Fermanê operasyonê vera Ukrayna 24ê sibate de ame dayene. Artêşa Rûsya pare kerd ke 11 warê hewayî zî tede 74 tesîsê leşkerî û 18 sîstemê radarê hewayî îmha kerdî.
Serekkomarê Ukrayna Volodimir Zelenskiyî îfade kerd ke tewr tay 137 kesî merdî, 316 kesî birîndar bîyî û artêşa xo ra waşt ke wa derbanê giranan bida hêzanê Rûsya ro.
Amerîka, NATO, Yewîya Ewropa, G7, Almanya, Fransa, Brîtanya û Japonya operasyono leşkerî şermezar kerd. Çînî zî vat 'Ê heq danê qesawetê Rûsya.'
Serekkomarê Ukrayna Volodimir Zelenskiyî da zanayene ke emşo Rûsya Kiel de da waranê sivîlan ro û vat: ''Hêrişê nazîyan ê 1947î ame vîrê mi.''
Çimeyanê leşkerîyan ê welatanê rojawanî (Ewropa) zî ard ziwan ke artêşa Rûsya nêzdîyê Kievî bîyo û armancê ci oyo ke hukmatêko ke terefgîrê Rûsya yo awan bikera.
Hetkarê Wezîrê Karanê Zereyî Anton Geraçenkoyî vat: ''Bi fuzeyanê balîstîkan hêrişê Kievî yeno kerdene. Vengê di teqayîşanê pîlan ame.''
Goreyê Ajansê APî şefê Pentagonî Lloydî Austinî pare kerdo ke yewinê Rûsya 32 kîlometreyan Kievî ra dûrî yê.
